
Uzimao sam ***[abdest](https://pitajucene.com/search/Abdest/questions/ "Pretraži pitanja o abdestu")*** i prilikom pranju ruku sjetio sam se da nisam na početku abdesta proučio bismillu, pa sam svaki put kada bi mi se to desilo ponavljao abdest. Kakav je ***[propis](https://pitajucene.com/search/Propis/questions/ "Pretraži pitanja o propisima")*** za to?


* 
* 
* 
* 
* 
* 
* 

 
Da li treba učiti bismillu prije uzimanja abdesta?

Većina islamskih učenjaka smatrala je da je ***[abdest](https://pitajucene.com/search/Abdest/questions/ "Pretraži pitanja o abdestu")*** validan bez prethodno spomenute bismille. Neki učenjaci kazali su da je učenje bismille na početku abdesta obaveza osobama koje znaju i koje su prisebne, zbog riječi Allahovog Poslanika, alejhis-selam: ”Nema abdesta onaj ko ne spomene Allahovo ime (bismillu) prilikom uzimanja abdesta.” Ali, ko izostavi izgovaranje bismille iz zaborava ili neznanja, njegov abdest je validan i nije obavezan ponavljati abdest, makar i smatrali da je izgovaranje bismille obavezno, jer on ima validno šerijatsko opravdanje: neznanje ili zaborav. Na to nam ukazuju riječi Uzvišenog Allaha: ”Gospodaru naš, na kazni nas ako zaboravimo ili što nehotice učinimo!” (Krava, 286.) U vjerodostojnim hadisima zabilježeno je da se Uzvišeni Allah odazvao ovoj dovi.


Na osnovu spomenutog, možemo zaključiti sljedeće: ako ti se desi da zaboraviš bismillu na početku abdesta i sjetiš se u toku abdesta, spomenut ćeš je, i nisi obavezan ponavljati ono što si učinio prije izgovaranja bismille, jer imaš validan šerijatski razlog – zaborav.


(Fetve šejh Bin Baza, 10. tom, str. 100)


